CELEX: 62010CN0521
Language: mt
Date: 2010-11-08 00:00:00
Title: Kawża C-521/10 P: Appell ippreżentat fit- 8 ta’ Novembru 2010 minn Grúas Abril Asistencia, S.L. mis-sentenza tal-Qorti Ġenerali (It-Tieni Awla) mogħtija fl- 24 ta’ Awissu 2010 fil-Kawża T-386/09, Gruas Abril Asistencia, S.L. vs Il-Kummissjoni Ewropea

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/18
            
         Appell ippreżentat fit-8 ta’ Novembru 2010 minn Grúas Abril Asistencia, S.L. mis-sentenza tal-Qorti Ġenerali (It-Tieni Awla) mogħtija fl-24 ta’ Awissu 2010 fil-Kawża T-386/09, Gruas Abril Asistencia, S.L. vs Il-Kummissjoni Ewropea
   (Kawża C-521/10 P)
   ()
   2011/C 30/30
   Lingwa tal-kawża: l-Ispanjol
   
      Partijiet
   
   
      Appellanti: Grúas Abril Asistencia, S.L. (rappreżentant: R. García García, avukat)
   
      Appellata: Il-Kummissjoni Ewropea
   
      Talbiet tal-appellanti
   
   Tilqa’ l-argumenti mressqa u, wara li twettaq il-formalitajiet legali neċessarji, tirrevoka d-digriet ta’ inammissibbiltà u tiddikjara r-rikors għal annullament ammissibbli peress li l-appellanti għandha locus standi, u tiddeċiedi fuq il-mertu skont it-talbiet tal-appellanti.
   
      Aggravji u argumenti prinċipali
   
   L-appell huwa intiż kontra d-digriet, mogħti mill-Qorti Ġenerali, li ddikjara l-inammissibbiltà tar-rikors għal annullament ippreżentat kontra d-deċiżjoni tal-Kummissjoni li ma tibdiex proċedura bil-għan li tikkorreġi l-ksur allegat. Il-Qorti Ġenerali ssostni li ma jistax jiġi ppreżentat rikors kontra tali rifjut minn individwu.
   Ir-rikorrenti tqis li l-individwi, bħala destinatarji tad-deċiżjoni li hija s-suġġett tal-appell u li tikkonċernahom direttament u individwalment, jistgħu jippreżentaw rikors għal annullament skont l-Artikoli 230 TKE u III-365 tat-Trattat li jistabbilixxi Kostituzzjoni għall-Ewropa, u l-ġurisprudenza. Ir-rikorrenti titlob ir-revoka tad-digriet ta’ inammissibbiltà u li għaldaqstant ir-rikors għal annullament jiġi iddikjarat ammissibbli.